text: Flogbóltsmenninir á veg til Estlands
text: #000001
text: A-landsliðið hjá monnum í flogbólti er á veg til Estland, har teir spæla í morgin seinnapart.
text: #000002
text: A-landsliðið hjá monnum í flogbólti fór í morgun avstað við flogfarðinum hjá Atlantsflog til Danmark og síðani seinnapartin víðari til Tallinn í Estlandi, har teir í morgin kl. 16, føroyska tíð leika móti Estlandi.
text: #000003
text: Fyrsti heimadystur í eini EM undankapping fyri A-landslið nakrantíð var mikukvøldið, har Føroyar tapti 3-0. Eftir hetta tapið, skulu mennirnir í morgin aftur í eldin móti sterka liðnum frá Eslandi og skulu royna at roysa seg aftur.
text: #000004
text: Fyri at fáa fleiri stig og møguliga vinna eitt sett, skulu móttøkurnar og servirnar í fyrstu atløgu verða munandi betri, sigur Jens Bang, høvuðsvenjari hjá Føroyska liðnum. Umframt hetta er neyðugt at verða neyvari tá blokkurin verður settur móti sera høgu og sterku Estisku leikarunum. Í teimum tvídystunum har vit gjørdu tingini røtt í heimadystinum, varð týðuligt at vit í ávísan mun hava møguleika at leika upp ímóti sterku professionellu leikarunum úr Estlandi, sum hava sína dagligu gongd í sterku kappingunum í Evropa og Suðuramerkia, sigur Jens Bang víðari.
text: #000005
text: Føroyska liðið er manna við sama hópi, sum leikti heimadystin móti Estlandi:
text: #000006
text: Dysturin verður leikur í morgin, leygardagin kl. 16 í Kalev Sporthall í Tallinn og dysturin verður vístur á Eurovolley.tv.
text: #000008
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000010
text: Bresta saman um finalupláss í annaðkvøld
text: #000011
text: U15-genturnar skúgvaðu alla mótstøðu av vegnum
text: #000012
text: 13 nýggir venjarar fingið prógv
text: #000013